Тапахімічныя рэакцыі

Тапахімі́чныя рэа́кцыі — хімічныя рэакцыі, што адбываюцца ў цвёрдай фазе на паверхні падзелу цвёрдых зыходных рэчываў і прадукта рэакцыі. Прыкладамі такіх рэакцый з’яўляюцца дэгідратацыя крышталягідратаў, аднаўленне аксідаў, абпал, тэрмічны распад азідаў цяжкіх металаў, хімічнае траўленне і іншыя.

Працякаюць тапахімічныя рэакцыі лакальна, у пэўных участках цвёрдага цела, там жа лакалізуецца і цвёрдая фаза прадукту. Акрамя цвёрдых цел, у рэакцыі могуць удзельнічаць таксама вадкасці і газы. Кінетыка тапахімічных рэакцый абумоўлена тапаграфіяй цела ў зоне рэакцыі. Звычайна звязаны з наяўнасцю дэфектаў у крышталях і малой рухомасцю іонаў, атамаў або малекул, якія ўтвараюць крышталічную рашотку.

На тапахімічных рэакцыях заснаваны аднаўленне многіх металаў з руд, прамысловае атрыманне будаўнічых і паўправадніковых матэрыялаў, цэментацыя сталі, вытворчасць керамікі, атрыманне ферытаў, некаторыя стадыі фатаграфічнага працэсу.

 Зноскі 

 Літаратура 



 Спасылкі 
 Свиридова Т. В. Химия твёрдого тела: топохимическая кинетика. Электронное учебное пособие — Мн., 2011.

Катэгорыя:Хімічныя рэакцыі